stanford-oval/wikipedia huggingface dataset:
דרו גורדון
הערות שוליים

1 2 3 4  פרופיל, באתר אוניברסיטת קליפורניה בלוס אנג'לס
↑  Madison Square Garden to Host Nation's Elite High School Players on April 19th, Jordan Brand Classic
1 2  פרופיל גיוס למכללות, באתר ESPN
↑  ויומינג 62–113 UCLA, באתר ESPN
1 2 3  סטטיסטיקות מכללות, באתר Sports-Reference.com
↑  CSU בייקרספילד 64–75 UCLA, באתר ESPN
↑  Gordon no longer on UCLA's team, ESPN, ‏1 בדצמבר 2009
↑  Drew Gordon to transfer to New Mexico, ESPN, ‏1 בינואר 2010
↑  סן דייגו סט' 87–77 ניו מקסיקו, באתר ESPN
↑  ויומינג 57–68 ניו מקסיקו, באתר ESPN
↑  יוטה 62–60 ניו מקסיקו, באתר ESPN
↑  2010-11 Men's Basketball All-Conference Awards, Mountain West Conference, ‏7 במרץ 2011
↑  ניו מקסיקו 89–69 ניו מקסיקו סט', באתר ESPN
↑  Drew Gordon Signs With Partizan, RealGM, ‏21 באוגוסט 2012
↑  סטטיסטיקות, באתר ליגת העל הטורקית בכדורסל
↑  Sixers Announce Vegas Summer League Roster, Liberty Ballers, ‏7 ביולי 2014
↑  Sixers call up Drew Gordon from D-League, NBC Sports, ‏10 בנובמבר 2014
↑  מאבריקס 123–70 סיקסרס, באתר ESPN
1 2  פרופיל, באתר ליגת הפיתוח של ה-NBA
↑  Drew Gordon au CCRB, Inside Basketball Europe, ‏7 באוגוסט 2015 (בצרפתית)
↑  אות'לו האנטר חתם לשנתיים בריאל מדריד, באתר וואלה, 29 באוגוסט 2016
↑  Drew Gordon joins Zenit, Eurohoops, ‏12 ביולי 2017
↑  Brooklyn Nets Waive Gordon, Mccall and Scott, ברוקלין נטס, ‏13 באוקטובר 2018
↑  Long Island Nets Finalize Training Camp Roster, לונג איילנד נטס, ‏22 באוקטובר 2018
↑  Drew Gordon signs with Zielona Gora, הליגה המאוחדת של VTB, ‏3 בספטמבר 2019
↑  Drew Gordon signs with Avtodor Saratov, ספורטנדו, ‏29 ביוני 2020
↑  Drew Gordon officially joins Lokomotiv Kuban, ספורטנדו, ‏26 בינואר 2021
↑  ドリュー・ゴードン選手契約締結のお知らせ, רייזינג זפיר פוקוקה, [הודעה על החתמתו של דרו גורדון], ‏6 ביולי 2022 (ביפנית)
↑  Former NBA player Drew Gordon dies in car accident at age 33, ESPN, ‏30 במאי 2024
1 2  Drew Gordon, 1990-2024: Former Mitty basketball star's death stuns a community, The Mercury News, ‏31 במאי 2024
ג'ונה בולדן

| --- | --- |

 לידה:  2 בינואר 1996 (בן 28) מלבורן שבאוסטרליה
 עמדה:  פאוור פורוורד
 גובה:  2.03 מטרים
 מכללה:  אוניברסיטת קליפורניה בלוס אנג'לס
 דראפט:  בחירה מספר 36, 2017 פילדלפיה 76'
 קבוצות כשחקן
 2016–2017   2016–2017   2017–2018   2018–2020   2020:  הכוכב האדום בלגרד   ← FMP בלגרד   מכבי תל אביב   פילדלפיה 76'   פיניקס סאנס
 הישגים כשחקן
 אליפות המדינה (2018)
ג'ונה אנתוני בולדן (באנגלית: Jonah Anthony Bolden; נולד ב-2 בינואר 1996) הוא כדורסלן אוסטרלי, המשחק בעמדת הפאוור פורוורד.
נעורים וקריירת מכללות

בולדן נולד במלבורן שבאוסטרליה, בנם הבכור משני ילדים של מארי יאקוב וברוס בולדן. אביו הוא אמריקאי ששיחק כדורסל בקבוצות שונות בליגה האוסטרלית, ואמו היא מצרייה.
בולדן שיחק כדורסל בתיכון בסידני והיה חבר בנבחרת הכדורסל עד גיל 19 של אוסטרליה שהשתתפה באליפות העולם שנערכה בצ'כיה ב-2013. בגיל 17 עבר בולדן לארצות הברית ושיחק בקבוצת הכדורסל של תיכון אקדמיית ברוסטר בניו המפשייר, אותה הוביל לאליפות התיכונים של ניו המפשייר ושל ארצות הברית ב-2014. הוא בחר לשחק בליגת המכללות בקבוצת הכדורסל של אוניברסיטת קליפורניה בלוס אנג'לס, בשנתו הראשונה סבל מפציעה ולא שיחק כלל. בעונת 2015/2016 שותף ב-31 משחקים מתוכם פתח 11 פעמים בהרכב ולא בלט. הוא בחר לוותר על המשך הקריירה במכללות ועזב את UCLA.
קריירה מקצועית > אירופה

באוגוסט 2016 חתם בקבוצת הכוכב האדום בלגרד והושאל לקבוצת FMP בלגרד מליגת העל הסרבית ובליגה האדריאטית. הקבוצה העפילה עד גמר הליגה, בולדן שהיה שחקן בולט בקבוצה עזב אותה לפני סדרת הגמר ונסע לארצות הברית להתכונן לדראפט ה-NBA, וחתם בקבוצת הכוכב האדום בלגרד שהיא קבוצת האם של FMP בלגרד.
בדראפט ה-NBA ב-2017 נבחר במקום ה-36 בסיבוב השני על ידי פילדלפיה 76'. ב-21 ביולי 2017, חתם בולדן במכבי תל אביב. במדיה בולדן קלע 7.6 נקודות והוריד 6.6 ריבאונדים בליגה, בעוד שביורוליג הוא קלע 6.9 נקודות וקטף 5.5 ריבאונדים.
קריירה מקצועית > פילדלפיה 76'

ב-25 ביולי 2018, לאחר שהרשים בליגת הקיץ, חתם בולדן בקבוצה שבחרה אותו בדראפט, פילדלפיה 76'. לאורך תקופתו בפילדלפיה נשלח מספר פעמים לקבוצת הבת שלה מליגת הפיתוח של ה-NBA – דלאוור בלו קואוטס. בפברואר 2020, לאחר כעונה וחצי בפילדלפיה, שוחרר מהקבוצה.
קריירה מקצועית > פיניקס סאנס

ב-12 בפברואר 2020 חתם בפיניקס סאנס על חוזה ל-10 ימים.
סטטיסטיקות הקריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | מכבי תל אביב | 29 | 28 | 21.1 | 0.487 | 0.319 | 0.512 | 5.5 | 1.6 | 1.2 | 0.9 | 6.9 |

| קריירה |  | 29 | 28 | 21.1 | 0.487 | 0.319 | 0.512 | 5.5 | 1.6 | 1.2 | 0.9 | 6.9 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | פילדלפיה | 44 | 10 | 14.5 | 0.494 | 0.354 | 0.481 | 3.8 | 0.9 | 0.4 | 0.9 | 4.7 |
| 2019/2020 | פילדלפיה | 4 | 0 | 3.5 | 0.667 | 0.000 | 0.000 | 0.3 | 0.0 | 0.3 | 0.0 | 1.0 |
| 2019/2020 | פיניקס | 3 | 0 | 11.0 | 0.250 | 0.000 | 1.000 | 2.7 | 0.0 | 0.7 | 0.7 | 2.0 |
| קריירה |  | 51 | 10 | 13.5 | 0.486 | 0.340 | 0.484 | 3.4 | 0.8 | 0.4 | 0.8 | 4.3 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | פילדלפיה | 10 | 0 | 7.9 | 0.263 | 0.250 | 0.500 | 1.4 | 0.3 | 0.2 | 0.1 | 1.6 |

| קריירה |  | 10 | 0 | 7.9 | 0.263 | 0.250 | 0.500 | 1.4 | 0.3 | 0.2 | 0.1 | 1.6 |
הערות שוליים

↑  Jonah Bolden Is a Lottery Talent Hiding in the Second Round, ‏theringer.com, ‏ 15 ביוני 2017
↑  Jonah Bolden signs with Serbia’s FMP, eyes 2017 NBA Draft – sources, פוקס ספורטס, 14 באוגוסט 2016
↑  Jonah Bolden signs with Red Star and begins Draft prep, Isaac Humphries continues NBA workouts, פוקס ספורטס, 11 ביוני 2017
↑  פילדלפיה מחתימה את פלה ומשחררת את בולדן, באתר הקבוצה, 7 בפברואר 2020
אהבה מדרגה ראשונה

| --- | --- |

אלון אבוטבול (מימין) וזאב שמשוני ב"אהבה מדרגה ראשונה"
 בימוי:  עקיבא טבת
 הופק בידי:  עידו צוקרמן (סרטי רול)
 תסריט:  שירלי רם עמית
 עריכה:  ג'ואל אלקסיס
 שחקנים ראשיים:  אלון אבוטבול חנה אזולאי-הספרי דפנה רכטר
 מוזיקה:  יובל רון
 צילום:  גיורא ביח
 מדינה:  ישראל ישראל
 הקרנת בכורה:  1997
 משך הקרנה:  98 דקות
 שפת הסרט:  עברית
 סוגה:  סרט פשע 
 דף הסרט ב־IMDb
 
אהבה מדרגה ראשונה, הוא סרט טלוויזיה ישראלי משנת 1997 בבימויו של עקיבא טבת לפי תסריט של שירלי רם עמית, עם אלון אבוטבול, חנה אזולאי-הספרי ודפנה רכטר בתפקידים הראשיים.
העלילה היא על חוקר משטרה שחוקר פרשת רצח של זוג שמקיים בחשאי קשר מיני מחוץ לגדר הנישואין.
הופק עבור חברת ICP לערוץ 3, בהפקת "רול תקשורת" וצולם ברובו בתחנת משטרה בבית שמש.
תקציר העלילה

רפ"ק רזי בכור (אלון אבוטבול) הוא קצין חוקר במשטרת ישראל. הוא נשוי למאירה (דפנה רכטר), היא מרצה לקרימינולוגיה באוניברסיטת בר-אילן והם עוברים ביחד טיפולי פוריות בניסיון להוליד. חיי הנישואין שלהם הם שברירים לאור כישלון טיפולי הפוריות בגלל זרעו הלקוי של רז.
רז מקבל הודעה על מציאת שתי גופות של בחורה ובחורה ב"יער בית שמש". הוא ממהר לשם ומתחיל בחקירה ביחד עם הקצין החוקר נח זמיר (אלון נוימן). במהרה מסתבר שהנרצחים הם אתי אטיאס (דפנה דקל) ואבנר רונן (גיל פרנק) מבית שמש. הם לא היו נשואים ובעלה של אתי, משה אטיאס (מיקי בן הרוש), ואשתו של אבנר, סימה רונן (לאשה שמשוני), טוענים שלא ידעו על הקשר בין שני בני הזוג אך עד מהרה מתגלה שלא דברו אמת.
מפקד התחנה בבית שמש סנ"צ גדליה רביב (זאב שמשוני) לוחץ על רז וצוותו להגיע במרה לפתרון הרצח בגלל לחץ המפכ"ל ודעת הציבור בישראל.
בנו של אבנר, דניאל (ערן קרייף) מנסה להתאבד ואמו סימה מתוודה כי היא ידעה על הרומן של בעלה ולכן רצחה אותם אך רז לא מאמין לה ובטוח כי היא רוצה לחפות על בנה.
בבית אטיאס הוא פוגש בנאוה עבאדי (חנה אזולאי-הספרי) קצינה בצה"ל שצולעת לאחר תאונת דרכים, שהייתה חברה של אתי. סימה מספרת לו כי שכרה חוקר פרטי שצילם את הזוג הבודד. רז מצליח לקבל מאשתו של החוקר, נירה (צופית גרנט) את התמונות ומסתבר לו שהזוג קיים את פגישותיו בדירתה של נאוה.
המתח בין רז לגדליה גובר ונובע גם מפרשה בעבר שהם חקרו, של עציר שנדון למאסר עולם למרות שהיה לו אליבי מוצק והוא התאבד בכלא. הכתבת איילה (איילה חסון) מגיעה לתחקר את רז בנושא זה אך הוא מתחמק מתשובות.
רז שקוע בעבודה והיחסים עם מאירה מתקררים. נאוה מוסרת שהסכימה לתת חדר בדירתה לזוג האוהבים וכי פעם אחת התפרץ לשם משה אטיאס והכה את אבנר. רז אוסר את משה אטיאס באשמת רצח ומפעיל עליו לחץ נפשי ופיזי ללא תועלת. גדליה מורה לשחרר אותו.
לבסוף מוצאים פלסטיני בעזרת איכון הטלפון הסלולרי שלו שהיה במקום הרצח ולאחר חקירה במכות הוא מודה ו"משחזר" את הרצח. תיק החקירה נסגר אך רז משוכנע שזה לא הוא. הוא לוחץ על גדליה ואומר לו שאם יסרב, יגלה את חלקו בפרשת האסיר שהתאבד ואם יצליח הוא יפרוש מהמשטרה. גדליה נכנע ונותן לו עוד 24 שעות. רז חוקר את נאוה שאומרת לו שהיא בהריון ממנו והיא תפרסם זאת אך היא נשברת לאחר שהוא מגלה לה שהוא עקר. היא מגלה שאחרי שמשה הכה את אבנר היא התחילה לקיים יחסים עם אבנר בדירתה וכאשר אבנר חזר לאתי היא ארבה להם ורצחה אותם ביער. רז פורש ומאירה מקבלת אותו שוב בחיוך.
צוות השחקנים

| שם השחקן/ית | שם הדמות | הערות |
| --- | --- | --- |
| אלון אבוטבול | רפ"ק רזי בכור | במאי סרטים |
| חנה אזולאי-הספרי | נאוה עבאדי |  |
| דפנה רכטר | מאירה בכור |  |
| אלון נוימן | נח זמיר | קצין משטרה |
| דפנה דקל | אתי אטיאס |  |
| גיל פרנק | אבנר רונן |  |
| זאב שמשוני | סנ"צ גדליה רביב |  |
| לאשה שמשוני | סימה רונן |  |
| מיקי בן הרוש | משה אטיאס |  |
| איילה חסון | איילה | עיתונאית |
| גיל רשף | דניאל רונן |  |
| צופית אלישיב | נירה |  |
| אסנת בן יהודה | שירה | חוקרת משטרה |
| ערן קרייף | נאסר אל ג'אסר | פלסטיני |
ג'סטין סמית'

| --- | --- |

 לידה:  1 במרץ 1999 (בן 25) היילנד פארק, אילינוי, ארצות הברית 
 עמדה:  פאוור פורוורד 
 גובה:  2.01 מטרים
 מכללה:  אוניברסיטת אינדיאנה (2017–2020) אוניברסיטת ארקנסו (2020–2021)
 דראפט:  לא נבחר, 2021
 קבוצות כשחקן
 2021–2022 2022–2023 2023–2024 2024–:  ראפטורס 905 דלאוור בלו קואוטס הפועל חולון הפועל ירושלים
 הישגים כשחקן
 אליפות ליגת הפיתוח של ה-NBA ‏(2023)  חמישיית העונה השנייה בליגת העל בכדורסל (2024)
 
ג'סטין סמית' (באנגלית: Justin Smith; נולד ב-1 במרץ 1999) הוא כדורסלן אמריקאי המשחק בעמדות הפאוור פורוורד והסנטר בהפועל ירושלים מליגת העל בכדורסל והיורוקאפ.
קריירת תיכונים ומכללות

סמית' למד בתיכון סטיבנסון בלינקולנשייר, אילינוי. בעונתו השנייה הוא שיחק לצד ג'יילן ברנסון וזכה באליפות המדינה בדרג 4A לשנת 2015. כסיניור הוא רשם 21.7 נקודות ו-10 ריבאונדים בממוצע למשחק.
סמית' דורג במקום ה-91 בכל ארצות הברית על ידי ESPN והתחייב לשחק כדורסל מכללות באוניברסיטת אינדיאנה, למרות הצעות מאוניברסיטת נורת'ווסטרן, אוניברסיטת פרדו ואוניברסיטת וילאנובה.
בעונתו הראשונה באינדיאנה, עונת 2017/18, העמיד סמית' ממוצעים של 6.5 נקודות ו-3.2 ריבאונדים למשחק. בעונתו השנייה, בה פתח בחמישייה ב-32 מתוך 35 המשחקים של קבוצתו, הוא רשם 8.2 נקודות ו-4.5 ריבאונדים למשחק. ב-2 במרץ 2019 הוא קלע שיא עונתי של 24 נקודות בניצחון 63–62 על אוניברסיטת המדינה של מישיגן. בעונתו השלישית הוא רשם ממוצעים של 10.4 נקודות ו-5.2 ריבאונדים למשחק.
ב-8 ביוני 2020 עבר סמית' לאוניברסיטת ארקנסו לקראת עונת הסיניור שלו. ב-20 בדצמבר 2020 הוא רשם דאבל דאבל של 22 נקודות ו-17 ריבאונדים בניצחון 87–76 על אוראל רוברטס. בעונתו האחרונה הוא העמיד ממוצעים של 13.6 נקודות ו-7.3 ריבאונדים למשחק ועזר להוביל את קבוצתו למאזן 25–7 ולשמינית גמר טורניר אליפות המכללות בכדורסל.
קריירה מקצועית > ראפטורס 905 (2021–2022)

ב-31 בדצמבר, לאחר שלא נבחר בדראפט ה-NBA ‏2021, נרכש סמית' על ידי הראפטורס 905 מליגת הפיתוח של ה-NBA. הוא שוחרר מהקבוצה ב-7 בפברואר 2022, אך כעבור שלושה ימים נרכש מחדש על ידי הקבוצה.
קריירה מקצועית > דלאוור בלו קואוטס (2022–2023)

ב-4 בנובמבר 2022 הוחתם סמית' על ידי דלאוור בלו קואוטס וזכה עימה באליפות ליגת הפיתוח לאחר שרשם 9.3 נקודות ו-4.3 ריבאונדים למשחק.
קריירה מקצועית > הפועל חולון (2023–2024)

ב-23 ביולי 2023 חתם סמית' בהפועל חולון מליגת העל וליגת האלופות בכדורסל. ב-31 במאי 2024 רשם שיא קריירה של 30 נקודות לצד 8 ריבאונדים ו-3 חטיפות בהפסד 68–70 להפועל ירושלים במשחק השני של סדרת רבע גמר הפלייאוף. בסיום עונת 2023/2024 נבחר סמית' לחמישיית העונה השנייה לאחר שהעמיד ממוצעים של 16.2 נקודות, 6.5 ריבאונדים ו-1.3 חטיפות למשחק.
קריירה מקצועית > הפועל ירושלים (2024–הווה)

ב-4 ביולי 2024 חתם סמית' בהפועל ירושלים מליגת העל והיורוקאפ.
הערות שוליים

↑  Stevenson's Justin Smith looked up to teammates before choosing Indiana, שיקגו טריביון, ‏29 בספטמבר 2016
↑  All-Area Boys Basketball First Team: Justin Smith, Stevenson, שיקגו טריביון, ‏29 במרץ 2017
↑  פרופיל גיוס למכללות, באתר ESPN
1 2 3  סטטיסטיקות מכללות, באתר Sports-Reference.com
↑  No. 6 MSU Upset by Unranked Indiana; Justin Smith Drops 24 Points, Bleacher Report, ‏2 במרץ 2019
↑  Smith 'remarkable' in Hogs' win over ORU, Arkansas Democrat-Gazette, ‏20 בדצמבר 2020
↑  Blue Coats Announce Opening Night Roster, OurSportsCentral.com, ‏3 בנובמבר 2022
↑  פרופיל, באתר ליגת הפיתוח של ה-NBA
↑  הפורוורד ג'סטין סמית' חתם בהפועל חולון, באתר ONE‏, 23 ביולי 2023
↑  דרמה בהמשכים: הפועל ירושלים ניצחה 68:70 בחולון, באתר וואלה, 31 במאי 2024
↑  עמרי מנהיים, ‏רומן סורקין נבחר ל-MVP של העונה בליגה, באתר ערוץ הספורט, 11 ביוני 2024
↑  פרופיל, באתר מנהלת ליגת העל בכדורסל
↑  סתיו איפרגן, ממשיכה להתחזק: הפועל ירושלים החתימה גם את ג'סטין סמית', באתר ynet, 4 ביולי 2024
סמית' במהלך משחק גמר אליפות אילינוי דרג 4A ב-2015
בוב הופ

| --- | --- |

 לידה:  29 במאי 1903 אלת'אם, הממלכה המאוחדת 
 פטירה:  27 ביולי 2003  (בגיל 100) טולוקה לייק, לוס אנג'לס, ארצות הברית 
 מקום קבורה:  בית הקברות סן פרננדו של המיסיון 
 שם לידה:  Leslie Townes Hope 
 מדינה:  הממלכה המאוחדת של בריטניה הגדולה ואירלנד, הממלכה המאוחדת, ארצות הברית 
 תקופת הפעילות:  1919–1997 (כ־78 שנים)
 בן או בת זוג:  דולורס הופ (19 בפברואר 1934–27 ביולי 2003) 
 מספר צאצאים:  4 
 פרסים והוקרה:  ראו פרסים
 http://www.bobhope.com/
 פרופיל ב-IMDb
 חתימה:   
 
בוב הופ, 1940
בוב הופ (באנגלית: Bob Hope‏; 29 במאי 1903 – 27 ביולי 2003), או בשמו המקורי לסלי טאונס-הופ, היה בדרן אמריקני יליד בריטניה, כוכב קולנוע, רדיו ותיאטרון, שהרבה להופיע בפני חיילי צבא ארצות הברית ברחבי העולם.
ילדותו

לסלי טאונס-הופ נולד בלונדון, החמישי משבעת בניהם של בנאי אנגלי, ויליאם הנרי הופ, ואביס טאונס, זמרת אופרטות ולשית שנאלצה לעבוד כמנקה. המשפחה התגוררה בבריסטול וב-1907 היגרה לארצות הברית והשתקעה בקליבלנד, אוהיו. הופ היה לאזרח אמריקני כשמלאו לו 17, ב-1920.
ראשית דרכו

בילדותו עבד הופ בעבודות מזדמנות, מגיל 12. בזמנו הפנוי היה מופיע ברחוב, רוקד ומתבדח כדי להרוויח כמה פרוטות מהצד. הוא השתתף בתחרויות ריקוד וכישרונות אחרים לחובבים ואף זכה בפרס על חיקוי של צ'ארלי צ'פלין. הוא ניסה את כוחו גם באיגרוף, התחרה לזמן קצר בשם פקי איסט, אולם לא זכה להצלחה.
ב-1925 צפה פאטי ארבוקל באחת מהופעותיו והשיג לו עבודה קבועה בהרכב בשם Hurley's Jolly Follies. שנה לאחר מכן הקים את להקת ה"דנסמדיאנז" (שילוב של רקדנים ובדרנים), יחד עם האחיות הילטון, תאומות סיאמיות שרקדו סטפס.
לאחר חמש שנים בסצנת הוודוויל היה הופ עצמו מופתע ומאוכזב כשנכשל במבחן בד ב-1930 ולא קיבל תפקיד בקליפורניה. הוא חזר לניו יורק והופיע במחזות זמר בברודוויי, ביניהם "רוברטה" ו"אדום חם וכחול", שבו הופיעה לצידו אתל מרמן. על פי רוב זכה לביקורות טובות, ששבחו את חוש התזמון הקומי שלו.
הוא שינה את שמו ל"בוב", כדי להימלט ממשחק המילים שהדביק לו את הכינוי "Hopelessly" (הופ - לסלי).
סרטי קולנוע

באמצע שנות ה-30 שב הופ להוליווד ונאלץ בתחילה לשחק בסרטים סוג ב' ובמספר קומדיות קצרות של האחים וורנר. אולם הקריירה שלו תפסה תאוצה במהרה: ב-1938 שר יחד עם שירלי רוס בסרט "המשדר הגדול של 1938" את הדואט שהפך לסמל המסחרי שלו, "תודה על הזיכרון". השיר היה להיט וזכה לביקורות טובות. השיר הסנטימנטלי והגמיש שימש את הכותבים של הופ פעמים רבות, כל פעם בגרסה שונה במשהו, לכבוד אירועים והופעות למיניהן.
הופעתו הקולנועית של הופ התאפיינה בגלגולי עיניים, יש שיאמרו מוגזמים. הופ תלה זאת בכך שבראשית דרכו אמר לו במאי קולנוע שמשחק בסרטים הוא מלאכה לעיניים בעיקר.
סרטיו והופעותיו ברדיו הפכו אותו לאחד הבדרנים הפופולריים בצפון-אמריקה. בשיאו הרוויח סכומי כסף גבוהים מהופעות חיות, למשל בסיבוב ההופעות של 1940, שארך שמונה שבועות והכניס סכום שיא של 100,000 דולר (כ-1.4 מיליון דולר במונחי 2006).
בין הסרטים הידועים ביותר של הופ ניתן למנות את "הברונטית האהובה עלי" ואת סרטי המסעות שבהם כיכב לצד בינג קרוסבי ודורותי למור, שחקנית אותה "גילה" במועדון לילה. הופ ולמור היו ידידים טובים לאורך שנים, והיא השחקנית המזוהה איתו ביותר על המסך הגדול. שחקניות אחרות איתן הופיע היו לוסיל בול, ג'יין ראסל וקתרין הפבורן.
הופ מעולם לא זכה בפרס אוסקר על תפקיד מסוים, אולם האקדמיה האמריקאית לקולנוע העניקה לו מספר פרסים מיוחדים, ואף הפקידה בידיו את הנחיית טקס חלוקת פרסי אוסקר פעמים רבות, החל בשנות החמישים ועד שנות השמונים.
שידורי רדיו וטלוויזיה

הופעתו הראשונה על המסך הקטן הייתה ב-1932, בשידור ניסיוני מוקדם של רשת CBS בניו יורק. הקריירה הטלוויזיונית שלו נמשכה כשישים וארבע שנים, בעיקר במסגרת רשת NBC. עם NBC הוא הופיע לראשונה ברדיו, ב-1937. שנה לאחר מכן החל להנחות תוכנית קבועה על שמו, שרצה עד 1953. החל מראשית הטלוויזיה הנחה לסירוגין את התוכנית שעת הקומדיה של קולגייט בערוץ הטלוויזיה של NBC ובמשך השנים הופיע בספיישלים רבים בערוץ זה, על פי רוב תחת חסותה של ענקית הנפט טקסקו. ידועים מכל היו הספיישלים שהופקו לכבוד חג המולד, בהם נהג לשיר את "פעמוני כסף" כדואט עם כוכבניות צעירות, כגון אוליביה ניוטון-ג'ון וברוק שילדס.
הוא הופיע בתפקיד אורח, בסוף שנות השמונים, בתוכנית "בנות הזהב". הופעתו האחרונה בטלוויזיה הייתה ב-1996, כשהנחה בצוותא עם טוני דנזה רטרוספקטיבה על נשיאי ארצות הברית.
הופעות בפני אנשי צבא

הופ היה מעורב לאורך חייו בפעולת ארגון השירות המאוחד (United Service Organization או בקיצור USO), ארגון שמטרתו לארגן הופעות של בדרנים ומוזיקאים אמריקנים בבסיסי זרועות הצבא האמריקאי ברחבי העולם. לראשונה הופיע במסגרת ה-USO ב-6 במאי 1941. הופ הופיע בפני לוחמים במלחמת העולם השנייה, מלחמת קוריאה, מלחמת וייטנאם ומלחמת המפרץ. להופעותיו מחוץ לגבולות ארצות הברית נהג להופיע במדים. בסך הכול יצא לשישים סיבובי הופעות מטעם ה-USO, על פני חמישים שנה. בשנת 1972 לצידו הופיע אינגבורג סורנסן שהייתה באותה שנה סגנית מיס עולם.
ב-1997 חוקק הקונגרס של ארצות הברית (בחתימתו של הנשיא קלינטון) חוק שהעניק להופ מעמד של "ותיק מלחמה של כבוד". הופ כינה את ההכרה הזו: "הכבוד הגדול ביותר שאי פעם קיבלתי".
הזיהוי של הופ עם הכוחות הלוחמים לא תמיד הועיל לו. הוא נהיה מזוהה עם "המכונה המלחמתית" וכאשר המלחמה לא הייתה פופולרית, כמו בימי וייטנאם, גם תדמיתו של הופ סבלה כתוצאה מכך.
ספורט

בוב הופ היה ידוע באהבתו לספורט. בצעירותו עסק כאמור באיגרוף ולכל אורך חייו שיחק ביליארד, צפה במשחקי פוטבול ואף היה הבעלים של שתי קבוצות: הקליבלנד אינדיאנס והלוס אנג'לס ראמס.
אולם מעל הכול נקשר שמו של הופ במשחק הגולף. הוא שיחק באירועים שארגן סבב ה-PGA, כמו גם עם כמעט כל הנשיאים מדווייט אייזנהאואר ועד ג'ורג' בוש הבן. על הבמה במופעיו, השתמש במחבט גולף כאחד מהאביזרים האהובים עליו.
בהופעת אורח שלו במשפחת סימפסון בתפקיד עצמו, הוא הופיע בפני חיילים בבסיס פורט ספרינגפילד, ואמר להם: "ראש העיר קווימבי הוא חתיכת שחקן גולף. הכדורים שלו מבלים יותר זמן מתחת למים מגרג לוגניס". בכך לכדו כותבי הסימפסונס שניים מהסממנים המזוהים ביותר עם הופ בזיכרון הלאומי האמריקני: ההופעות בפני חיילים וגולף.
ב-1978 הוענק לו פרס בוב ג'ונס (אותו חילק עם בינג קרוסבי), הפרס הגבוה ביותר של איגוד הגולף האמריקני. הוא גם חבר בהיכל התהילה העולמי של הגולף.
חייו האישיים

לפי הביוגרף ארתור מרקס (בנו של גראוצ'ו מרקס, שהיה קולגה של הופ ואף התחרה בו), הופ נישא בראשונה לגרייס לואיז טרוקסל, שותפתו לבמות הוודוויל. הם נישאו ב-25 בינואר 1933. הופ טען שנים רבות לאחר מכן שלא היו אלה נישואים של ממש, ושהם התגרשו זמן קצר לאחר מכן.
הופ נישא בשנית ב-23 בפברואר 1934, לדולורס דפינה, זמרת מועדונים קתולית. שמה על הבמה היה דולורס ריד. הופ פגש אותה במועדון במנהטן בו הופיעה. דפינה והופ נשארו ביחד עד מותו ב-2003. הנישואים בני 69 השנים הם הארוכים ביותר בתולדות כוכבי הוליווד. הם אימצו ארבעה ילדים, כולם מאותו בית יתומים באוונסטון, אילינוי.
לפי הביוגרף לורנס קווירק ואחרים, היה ידוע לכל על רומנים רבים שניהל הופ עם שחקניות שהיו באותם זמנים צעירות ממנו בעשרות שנים.
אחרית ימיו

הופ האריך ימים, עד כדי כך שפעמיים פורסמו בתקשורת הספדים שקוננו על מותו בעודו בחיים: ב-1998 הספד מוכן של סוכנות הידיעות AP פורסם בטעות באינטרנט, וגרם לכך שמותו הוכרז בבית הנבחרים. ב-2003 פורסם באתר של CNN הספד מוכן נוסף, יחד עם ידיעות על מותם של ידוענים אחרים.
ב-29 במאי 2003 חגג הופ את יום הולדתו המאה והצטרף לאירווינג ברלין וג'ורג' ברנס, אנשי תעשיית המופעים שהגיעו לגיל מאה לפניו. 35 מדינות הכריזו על היום כ"יום בוב הופ", ופינת הרחובות הוליווד וווין בלוס אנג'לס נקראה "כיכר בוב הופ". הופ הקשיש היה שווה, לפי דיווחים, מעל מיליארד דולר, הון שצבר בעיקר על ידי השקעות נבונות בנדל"ן.
אף על פי שכבר היה זקן וחלש לא איבד את חוש ההומור שלו, ואמר על עצמו: "אני כל כך זקן, שכבר ביטלו את סוג הדם שלי". על ערש מוות, כששאלה אותו רעייתו היכן ירצה להיקבר, הוא ענה: "הפתיעי אותי".
חודשיים לאחר ציון המאה הוא מת מדלקת ריאות. ההספדים ביום מותו, 27 ביולי 2003, ציינו בעיקר את מסירותו ל-USO ואת העובדה שהופיע בפני 11 נשיאים.
לאחר מותו גילו שהוא המיר את דתו לקתוליות, ככל הנראה בהשפעת אשתו דולורס. בהתאם לכך הוא נקבר בבית הקברות של המיסיון בסן פרננדו.
פרסים ועיטורים

ב-2004 נכלל ברשימת הקומדי סנטרל 100, של מאה הסטנדאפיסטים הטובים ביותר. ב-2005 נבחר בין חמישים "הבדרנים של הבדרנים", כלומר בסקר של חברים למקצוע. מקומו אינו נפקד בדרך כלל מרשימות מסוג זה.
פרסים ועיטורים > פרסי אוסקר

שני פרסי אוסקר של כבוד
שני פרסים מיוחדים
פרס ז'אן הרשולט לפעילות הומניטרית
פרסים ועיטורים > כוכבים בשדרת הכוכבים

בוב הופ זכה ללא פחות מארבעה ציונים שונים בשדרת הכוכבים של הוליווד:
כוכב קולנוע (בשדרות הוליווד 6541)
כוכב רדיו (בשדרות הוליווד 6141)
כוכב טלוויזיה (בשדרות הוליווד 6758)
לוח מיוחד לתיאטרון (בשדרות הוליווד 7021)
פרסים ועיטורים > מדליות

מדליית הזהב של הקונגרס, שהוענקה לו ב-8 ביוני 1962
מדליית החרות הנשיאותית, שהעניק לו לינדון ג'ונסון ב-20 בינואר 1969, יומו האחרון בבית הלבן
פרסים ועיטורים > תארים וכיבודים נוספים

הופ זכה לתארים וכיבודים רבים ומגוונים, על הסקאלה שבין אביר האימפריה הבריטית (KBE) ל"פרס הפודינג הנמהר".
אביר מפקד עם כוכב במסדר הקדוש גרגוריוס (1998)
כוכב בשדרת הכוכבים בהוליווד
פרס צלחת הזהב (1960)
פרס אוסקר לשם כבוד (1966)
פרס אוסקר לשם כבוד (1941)
פרס אוסקר לשם כבוד (1953)
פרס אוסקר לשם כבוד (1945)
אגדה חיה של ספריית הקונגרס
Trustees Award (1959)
פרס ז'אן הרשולט לפעילות הומניטרית (4 באפריל 1960)
פרס גילדת שחקני המסך
פרס אמי
פרס גילדת שחקני המסך למפעל חיים
אביר במסדר הקדוש סילבסטר
המדליה הלאומית לאומנויות
מדליית החירות הנשיאותית
פרס פיבודי
מדליית הזהב של הקונגרס
פרס גלובוס הזהב
דוקטור לשם כבוד של אוניברסיטת המדינה של אוהיו
מדליית החירות
אביר מפקד במסדר האימפריה הבריטית
פרס הורשיו אלג'ר
היכל התהילה של עולם הגולף
פרס החירות על שם רונלד רייגן
פרס מרכז קנדי
הנצחה

בין המקומות והאירועים הנקראים על שמו ניתן למנות את:
"בוב הופ קרייזלר קלאסיק", תחרות גולף בסבב ה-PGA
"דרך בוב הופ" בברבנק, קליפורניה ובראנצ'ו מיראז', קליפורניה
"רוחו של בוב הופ", מטוס C-17 גלובמאסטר של חיל האוויר של ארצות הברית
כיכר "בוב הופ" בלוס אנג'לס
שדה התעופה בוב הופ המשרת את אזור ברבנק-גלנדייל-פסדינה בקליפורניה. מקור השם בבדיחה של הופ, שבתגובה לידיעה שנמל התעופה של מחוז אורנג' נקרא על שמו של ג'ון ויין ב-1979, אמר בבדיחות הדעת שהוא גם רוצה שיקראו על שמו נמל תעופה.
"תיאטרון בוב הופ" בסטוקטון, קליפורניה ועוד תיאטרון בשם זה באזור הולדתו בלונדון. גם בדאלאס, טקסס יש תיאטרון משוכלל הנקרא על שמו, שאת בנייתו מימן.
אניית הצי האמריקאי "בוב הופ", אחד מכלי השיט הבודדים של הצי שנקרא על שם אדם בחייו
"2829 בובהופ", אסטרואיד
בוב הופ והשחקנית ג'יין ראסל בהופעה עם תזמורת הרדיו של הצבא האמריקני, 1944
בוב הופ בהופעה בבסיס חיל האוויר לאקלנד, 1990
מטוס C-17 גלובמאסטר של חיל האוויר האמריקני הנקרא על שמו של בוב הופ